# Recueil général et complet des fabliaux des 13e et 14e siècles/LXXIX
### LXXIX DE LA DAME

1 Qui fame vorroit decevoir, Je li fais bien apercevoir Qu’avant decevroit l’Anemi, Le deable, à champ arrami, 5Cil qui fame viaut justisier. Chascun jor la puet combrisier Et l’endemain rest tote saine Por resoufrir autretel paine ; Mès quant fame a fol debonere 10Et ele a riens de lui afere, Ele li dist tant de bellues De trufes et de fanfelues Qu’ele li fet à force entendre Que li cieus sera demain cendre. 15Ainsi gaaigne la querele. ﻿Jel di por une damoisele Qui ert fame à un escuier, Ne sai Chartain ou Berruier.
La damoisele, c’est la voire, 20Estoit amie à un provoire : Mout l’amoit cil et ele lui, Et si ne lessast por nului Qu’ele ne feïst son voloir, Cui qu’en deüst le cuer doloir. 25.I. jor au partir de l’eglise Ot li prestres fet son servise ; Ses vestemenz lest à ploier, Et si vint la dame proier Que le soir en un boschet viengne : 30Parler li veut d’une besoingne, Où je cuit que pou conquerroie, Se la besoingne vous nommoie. La dame respondi au preste : « Sire, vez me ci toute preste, 35Cor est il et poins et seson, Ausi n’est pas cil en meson. » ﻿Or avoit en ceste aventure, Sanz plus itant de mespresure, Que les mesons n’estoient pas 40L’une lez l’autre à .IIII. pas ; Ainz i avoit, dont mout lor poise, Li tiers d’une liue Françoise ; Chascune ert en un espinois Con ces mesons de Gastinois. 45Mès li boschès que je vous nomme, Estoit à ce vaillant preudomme Qu’à Saint Ernoul doit la chandoile. Le soir qu’il ot ja mainte estoile
Parant el ciel, si con moi samble, 50Li prestres de sa meson s’amble, Et s’en vint el boschet seoir, Por ce c’on nel puisse veoir. Mès à la dame mesavint Que sire Ernous ses mariz vint 55Toz emplus et toz engelez, Ne sai dont où il ert alez : Por ce remanoir là covint. De son provoire li sovint, Si se haste d’aparellier, 60Ne le vout pas fere veillier ; Por ce n’i ot .III. mès ne quatre : Après mengier petit esbatre Le lessa, bien le vous puis dire ; Sovent li a dit : « Biaus douz sire, 65Alez gesir, si ferez bien : Veillier grieve sor toute rien A homme quant il est lassez ; Hui avez chevauchié assez. » L’aler gesir tant li reprouche, 70Par pou, le morsel en la bouche, Ne fet celui aler gesir. Tant a d’eschaper grant desir. Li bons escuiers i ala, Qui sa damoisele apela, 75Por ce que mout la prise et aime. « Sire, » fet ele, « il me faut traime A une toile que je fais, Et si m’en faut encor grant fais
Dont je ne me sai garde prendre, 80Et je n’en truis nes point à vendre : Par Dieu si ne sai que j’en face. — Au deable soit tel filace, » Dist li escuiers, « con la vostre ! Foi que je doi saint Pol l’apostre, 85Je voudroie que fust en Saine. » Atant se couche, si se saine, Et cele se part de la chambre. Petit sejornerent si membre, Tant qu’el vint là où cil l’atent. 90Li uns les bras à l’autre tent : Iluec furent à grant deduit, Tant qu’il fu près de mienuit. Dou premier somme cil s’esveille, Mès mout li vient à grant merveille, 95Quant il ne sent lez lui sa fame : « Chamberiere, où est vostre dame ? — Ele est là fors en cele vile Chiés sa commere où ele file. » Quant cil oï que là fors iere, 100Voirs est qu’il fîst mout laide chiere ; Son sorcot vest, si se leva, Sa damoisele querre va. Chiés sa commere la demande, Ne trueve qui reson l’en rande, 105Qu’ele n’i avoit esté mie ; Es vous celui en frenesie. Par delez cels qu’el boschet furent, Ala et vint : cil ne se murent ;
Et quant il fu outre passez : 110« Sire, » fet ele, « or est assez, Or covient il que je m’en aille. — Vous aurez ja noise et bataille, » Fet li prestres ; « ice me tue Que vous serez ja trop batue. 115— Onques de moi ne vous soviengne, Dant prestres, de vous vous coviengne, » Dist la damoisele en riant. Que vous iroie controuvant ? Chascuns s’en vint à son repere ; 120Cil qui se jut, ne se pot tere : « Dame, orde vilz pute provée, Vous soiez or la mal trovée, » Dist li escuiers. « Dont venez ? Bien pert que pour fol me tenez. » 125Cele se tut et cil s’esfroie : « Voiz pour le sanc, et pour le foie, Por la froissure et por la teste, Ele vient d’avoec nostre preste. » Issi dit voir, et si nel sot, 130Cele se tut, si ne dist mot. Quant cil ot qu’el ne se desfent, Par .I. petit d’iror ne fent, Qu’il cuide bien en aventure Avoir dit la verité pure. 135Mautalenz l’argue et atise, Sa fame a par les treces prise ; Por le trenchier son coutel tret :
« Sire, » fet el, « por Dieu atret, Or covient il que je vous die. 140Or orrez ja trop grant voisdie, J’amaisse mieus estre en la fosse : Voire est que je sui de vous grosse, Si m’enseigna l’en à aler Entor le moustier, sanz parler, 145.III. tors, dire .III. patrenostres En l’onor Dieu et ses apostres ; Une fosse au talon feïsse, Et par .III. jors i revenisse : S’au tiers jorz ouvert le trovoie, 150C’estoit un fils qu’avoir devoie, Et s’il estoit clos, c’estoit fille. Or ne revaut tout une bille, » Fet la dame, « quanques j’ai fet ; Mès, par saint Jaque, il ert refet, 155Se vos tuer m’en deviiez. » Atant s’est cil desavoiez De la voie où avoiez iere ; Si parla en autre maniere : « Dame, » dist il, « je, que savoie 160Du voiage ne de la voie ? Se je seüsse ceste chose, Dont je à tort vous blasme et chose, Je sui cil qui mot n’en deïsse Se je anuit de cest soir isse. » 165Atant se turent, si font pès. Que cil n’en doit parler jamès,
De chose que sa fame face. Ne n’orra noise ne menace. Rutebues dist en cest fablel : Quant fame a fol, s’a son avel.
* ↑ LXXIX. — De la Dame qui fit .III. tors entor le moustier, p. 192. A. — Paris, Bibl. nat., Mss. fr. 837, fol. 305 v$^o$ à 306 v$^o$. B. — Paris,» Bibl. nat.,» Mss. fr.» 1593, fol. 61 v$^o$ à 62 v$^o$. C. — Paris,» Bibl. nat.,» Mss. fr.» 1635, fol. 14 v$^o$ à 15 v$^o$. Publié par Barbazan, I, 48 ; par Méon, III, 30-35 ; par Ach. Jubinal, Œuvres complètes de Rutebeuf, 2e éd., II, 105-112, et traduit par Legrand d’Aussy, II, 315-321.
* ↑ Vers 1 — B, vorroit fame.
* ↑ 4 — A, C, Au deable.
* ↑ 8 — B, poine.
* ↑ 12 — B, fafelues.
* ↑ 15 — A, Issi.
* ↑ 21 — ele. A, cele.
* ↑ 26 — son. B, le.
* ↑ 28 — vint. B, vet. C, va.
* ↑ 31 — cuit. B, croi.
* ↑ 33 — * preste. A, B, C, prestre.
* ↑ 35 — B, Or est.
* ↑ 36 — C, Sire, n’est mi[e].
* ↑ 37 — ceste. A, cele.
* ↑ 41 — C, Bien. — B, d’ou.
* ↑ 42 — A, C, Le.
* ↑ 47 — B, Que. C, Qui.
* ↑ 51 — el. C, au.
* ↑ 52 — B, C, Que nus ne le.
* ↑ 55 — emplus. A, C, moilliez.
* ↑ 57 — B, le covient.
* ↑ 58 — B, sovient.
* ↑ 61 — .III. A, .V.
* ↑ 63 — « vous » manque à B.
* ↑ 68 — A, C, Vous avez.
* ↑ 74 — sa. B, la.
* ↑ 81 — « j’en » manque à B.
* ↑ 83 — A, Fet li vallès, « comme.
* ↑ 85 — que. A, qu’il. C, qu’el.
* ↑ 90 — les. B, ses.
* ↑ 92 — qu’il. B, que.
* ↑ 93 — C, Au.
* ↑ 94 — vient. C, vint. — B, Se li vint à mout.
* ↑ 96 — vostre. B, C, ta.
* ↑ 97 — « est » manque à B.
* ↑ 99 — cil. C, il. — B, a oï que fors.
* ↑ 118 — controuveant, lisez controuvant. B, je contant.
* ↑ 121 — C, putainz.
* ↑ 123 — B, D’où.
* ↑ 126 — et. B, ne.
* ↑ 127 — « et » manque à B.
* ↑ 128 — « vient » manque à B. — d’avoec. C, d’enchiez.
* ↑ 129 — C, Ensi.
* ↑ 130 — si. B, et.
* ↑ 131 — qu’el. B, que.
* ↑ 137 — Ce vers est le dernier de la page ; il ne peut donc pas porter le n$^o$ 138, indiqué à côté du titre courant. La même erreur a eu lieu à la page suivante, ce qui fait que ce fabliau doit compter 170 et non 172 vers.
* ↑ 138 — fet. B, dit.
* ↑ 139 — « je » manque à B.
* ↑ 140 — B, boisdie.
* ↑ 143 — l’en. C, on.
* ↑ 150 — B, devroie.
* ↑ 153 — A, C, Dist.
* ↑ 161 — B, cest[e].
* ↑ 169 — A, B, Rutebuef. Ce fabliau, imité par Imbert, se retrouve dans les Cent Nouvelles nouvelles.